|  |  |  |  |
| --- | --- | --- | --- |
| **neo logo MONO** | **ΜΑΘΗΜΑ -**  **ΕΞΕΤΑΖΟΜΕΝΗ ΥΛΗ** | | **ΑΡΧΕΣ ΟΙΚΟΝΟΜΙΚΗΣ**  **ΘΕΩΡΙΑΣ** |
| **ΚΑΘΗΓΗΤΗΣ** |  | |
| **ΤΜΗΜΑ** |  | |
| **ΠΑΡΑΡΤΗΜΑ** |  | |
| **ΔΙΑΡΚΕΙΑ** |  | |

**ΟΜΑΔΑ Α**

*Να χαρακτηρίσετε τις προτάσεις που ακολουθούν ως Σωστές ή Λανθασμένες.*

**Α.1.** Αν υποθέσουμε ότι έχουμε μια γραμμική καμπύλη ζήτησης τότε η ED θα παραμένει σταθερή σε όλο το μήκος της καμπύλης ζήτησης γιατί παραμένει σταθερός ο λόγος .

**Α.2.** Η βραχυχρόνια καμπύλη προσφοράς είναι το ανερχόμενο τμήμα της καμπύλης του οριακού κόστους.

Α.3. Η προσαρμοστικότητα των συντελεστών παραγωγής είναι καθοριστική για την διάκριση της παραγωγικής περιόδου σε βραχυχρόνια και μακροχρόνια.

**Α.4.** Όταν η ζήτηση ενός αγαθού είναι μοναδιαία, τότε η συνολική δαπάνη παραμένει σταθερή καθώς η τιμή μειώνεται.

**Α.5.** Το χρηματικό κεφάλαιο αποτελεί εν δυνάμει συντελεστή παραγωγής.

**Μονάδες 15**

*Στις παρακάτω προτάσεις να επιλέξετε τη σωστή απάντηση:*

**Α.6.** Αν η Κ.Π.Δ μιας οικονομίας που παράγει δύο αγαθά Χ και Ψ είναι υποτείνουσα ισοσκελούς τριγώνου τότε:

**α.** Η παραγωγικότητα είναι σταθερή αφού οι συντελεστές παραγωγής είναι κατάλληλοι μεταξύ τους ως προς μια σταθερή αναλογία και το κόστος ευκαιρίας των αγαθών είναι σταθερό αλλά διάφορο του 1.

**β.** Η παραγωγικότητα δεν είναι σταθερή αφού οι συντελεστές παραγωγής δεν είναι εξίσου κατάλληλοι και το Κ.Ε αυξανόμενο.

**γ.** Η παραγωγικότητα είναι η ίδια στην παραγωγή και των δύο αγαθών αφού οι συντελεστές παραγωγής είναι εξίσου κατάλληλοι και αποδοτικοί για την παραγωγή και των δύο αγαθών, ενώ το κόστος ευκαιρίας είναι σταθερό και ίσο με το 1.

**δ.** Τίποτα από τα παραπάνω.

**Α.7.** Αν δύο αγαθά Κ και Λ είναι υποκατάστατα και στο σημείο ισορροπίας της αγοράς του κάθε αγαθού η ελαστικότητα ζήτησης είναι

-1,5 για το Κ και -0,4 για το Λ, τότε αν βελτιωθεί η τεχνολογία παραγωγής για το αγαθό Κ:

**α.** θα αυξηθεί η συνολική δαπάνη και για τα δύο αγαθά

**β.** θα μειωθεί η συνολική δαπάνη και για τα δύο αγαθά

**γ.** θα αυξηθεί η συνολική δαπάνη για το αγαθό Κ και θα μειωθεί για το αγαθό Λ

**δ.** θα μειωθεί η συνολική δαπάνη για το αγαθό Κ και θα αυξηθεί για το αγαθό Λ

**Μονάδες 10**

**ΟΜΑΔΑ Β**

Με την βοήθεια διαγράμματος να εξηγήσετε τις συνέπειες, που έχει για την αγορά ενός αγαθού η επιβολή «ανώτατης τιμής».

**Μονάδες 25**

**ΟΜΑΔΑ Γ**

Υποθέτουμε ότι μια οικονομία παράγει δύο αγαθά, Χ και Υ, για την παραγωγή των οποίων χρησιμοποιείται μόνο ο συντελεστής εργασία. Η οικονομία απασχολεί πλήρως και αποδοτικά 4 εργαζόμενους, οι οποίοι παράγουν τις παρακάτω ποσότητες από τα δύο αγαθά:

1 εργαζόμενος παράγει είτε 30 μονάδες Χ είτε 14 μονάδες Υ

2 εργαζόμενοι παράγουν είτε 57 μονάδες Χ είτε 26 μονάδες Υ

3 εργαζόμενοι παράγουν είτε 81 μονάδες Χ είτε 35 μονάδες Υ

4 εργαζόμενοι παράγουν είτε 95 μονάδες Χ είτε 41 μονάδες Υ

**Γ.1.** Να υπολογίσετε το κόστος ευκαιρίας και των δύο αγαθών.

**Μονάδες 5**

**Γ.2. i**. Να χαρακτηρίσετε το κόστος ευκαιρίας του Υ.

**ii.**Ποιο είναι το χαρακτηριστικό των συντελεστών παραγωγής.

**Μονάδες 6**

**Γ.3.** Να υπολογίσετε την θυσία του Χ καθώς το Υ αυξάνεται από 30 μονάδες σε 40 μονάδες.

**Μονάδες 9**

**Γ.4.** Να υπολογίσετε την θυσία του Υ που απαιτείται για να παραχθούν οι τελευταίες 20 μονάδες του Χ.

**Μονάδες 5**

**ΟΜΑΔΑ Δ**

Δίνεται ο παρακάτω πίνακας που αφορά στην παραγωγή μιας επιχείρησης στην βραχυχρόνια περίοδο παραγωγής. Η εργασία είναι ο μοναδικός μεταβλητός συντελεστής, η αμοιβή της οποίας είναι 600€.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **L** | 0 | 2 | 4 | 6 | 8 | 10 | 12 | 14 | 16 |
| **MP** | - | 10 | 15 | 30 | 40 | 50 | 29 | 20 | 11 |

**Δ.1.** Να υπολογίσετε το μέγιστο προϊόν.

**Μονάδες 5**

**Δ.2.** Να υπολογίσετε το μέσο μεταβλητό κόστος, όταν η επιχείρηση παράγει 200 μονάδες προϊόντος.

**Μονάδες 8**

**Δ.3.** Αν η επιχείρηση παράγει 348 μονάδες προϊόντος και θέλει να μειώσει το κόστος της κατά 3200 ευρώ, πόσες μονάδες πρέπει να μειώσει την παραγωγή της.

**Μονάδες 7**

**Δ.4.** Να υπολογίσετε τον πίνακα προσφοράς της επιχείρησης.

**Μονάδες 5**